section_heading: Pozadina
paragraph_text: Glazbeni stil skupine počeo se mijenjati i prije dolaska nove pjevačice; bio je pod utjecajem žanrova poput shoegazea i skupina kao što su Slowdive i Dead Can Dance. Za promjenu glazbenog stila najviše su zaslužni Rutten i gitarist Jelmer Wiersma. Glazba za većinu pjesama skladana je prije nego što je van Giersbergen postala punopravna članica grupe; jedine su iznimke pjesme "In Motion # 1" i "Sand and Mercury". Nakon van Giersbergenina su dolaska neki su dijelovi pjesama skraćeni i aranžirani drugačije. Sve je stihove napisala ona.